**ԱՄՓՈՓԱԹԵՐԹ**

**Հայաստանի Հանրապետության և Եվրոպական ներդրումային բանկի միջև 2013 թվականի մայիսի 10-ին ստորագրված և 2016թ. հունիսի 24-ին փոփոխված «Երևանի մետրոպոլիտենի վերակառուցում – երկրորդ փուլ» ֆինանսական պայմանագրի թիվ 2 փոփոխության» վերաբերյալ ներկայացված առաջարկությունների և դիտողությունների**

|  |  |  |
| --- | --- | --- |
| **Շահագրգիռ գերատեսչություն** | **Ներկայացված առաջարկությունները և դիտողությունները** | **Կարգավիճակ** |
| **ՀՀ արդարադատության նախարարություն** | Ֆինանսական պայմանագրի թիվ 2 փոփոխության նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:Միաժամանակ գտնում ենք, որ Ֆինանսական պայմանագրի թիվ 2 փոփոխության նախագիծը Հայաստանի Հանրապետության համար ֆինանսական պարտավորություններ առաջացնելու դեպքում ենթակա է վավերացման: | Ընդունվել է ի գիտություն: |
| **ՀՀ արտաքին գործերի նախարարություն** | Հայաստանի Հանրապետության և Եվրոպական ներդրումային բանկի միջև «Երևանի մետրոպոլիտենի վերակառուցում - երկրորդ փուլ» ֆինանսական պայմանագրի թիվ 2 փոփոխության նախագծով նախատեսվում է Պայմանագրով սահմանված վարկային միջոցների վերջին հասանելիության ամսաթիվը երկարաձգել մինչև 2019 թվականի սեպտեմբերի 30-ը, ինչն էլ հնարավորություն է տալու ավարտին հասցնել մետրոպոլիտենի վերակառուցմանն ուղղված շինարարական, կառույցի փորձարկման և վերջնական հանձնման աշխատանքները: Ելնելով վերոգրյալից՝ Միջազգային պայմանագրերի մասին օրենքի 5-րդ հոդվածի հիմքով՝ ՀՀ արտաքին գործերի նախարարությունը նպատակահարմար է համարում «Երևանի մետրոպոլիտենի վերակառուցում - երկրորդ փուլ» ֆինանսական պայմանագրի թիվ 2 փոփոխության ստորագրումը: | Ընդունվել է ի գիտություն: |
| **ՀՀ էկոնոմիկայի նախարարության պետական գույքի կառավարման կոմիտե** | Հայտնում ենք, որ «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության և Եվրոպական ներդրումային բանկի միջև 2013 թվականի մայիսի 10-ին ստորագրված և 2016 թվականի հունիսի 24-ին փոփոխված «Երևանի մետրոպոլիտենի վերակառուցում–երկրորդ փուլ» ֆինանսական պայմանագրի թիվ 2 փոփոխության» նախագծով Հայաստանի Հանրապետության համար գույքային պարտավորություններ նախատեսող դրույթներ առկա չեն։ | Ընդունվել է ի գիտություն: |
| **Երևանի քաղաքապետարան** | Դիտողություններ և առաջարկություններ չկան: | Ընդունվել է ի գիտություն: |